CELEX: C2005/271/48
Language: fi
Date: 2005-10-29 00:00:00
Title: Asia T-324/05: Kanne 25.8.2005 — Viro v. komissio

29.10.2005   
            
            
               FI
            
            
               Euroopan unionin virallinen lehti
            
            
               C 271/24
            
         Kanne 25.8.2005 — Viro v. komissio
   (Asia T-324/05)
   (2005/C 271/48)
   Oikeudenkäyntikieli: viro
   Asianosaiset
   
      Kantaja(t): Viro (edustaja(t): asiamies Lembit Uibo)
   
      Vastaaja(t): Euroopan yhteisöjen komissio
   Kantaja vaatii/ Kantajat vaativat, että yhteisöjen ensimmäisen oikeusasteen tuomioistuin
   Komission asetuksen N:o 832/2005 (EUVL L 138, s. 3, 1.6.2005) kumoaminen.
   Oikeudelliset perusteet ja pääasialliset perustelut
   Kanteessa vaaditaan kumoamaan sokerin, isoglukoosin ja fruktoosin ylijäämämäärien määrittämisestä Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian osalta 31 päivänä toukokuuta 2005 annettu komission asetus (EY) N:o 832/2005. (1)
   
   Kantaja tukeutuu seuraaviin väitteisiin:
   
               —
            
            
               asetusta N:o 832/2005 annettaessa on rikottu olennaista menettelymääräystä, eli kollegialisen vastuun periaatetta, koska komission jäsen Fischer Boel valtuutettiin vahvistamaan markkinoilta poistettavan sokerin määrä ennen asetuksen antamista
            
         
               —
            
            
               asetus N:o 832/2005 on perustamissopimuksen täytäntöönpanoa koskevana säädöksenä ristiriidassa sen oikeudellisena perustana olevan asetuksen N:o 60/2004 kanssa, koska
               
                           a)
                        
                        
                           asetuksessa N:o 832/2005 säädetään asetuksen N:o 60/2004 6 artiklan vastaisesti myös kotitalouksissa säilytettävän sokerimäärän huomioon ottamisesta ylijäämävarastojen vahvistamisessa
                        
                     
                           b)
                        
                        
                           komissio ei asetuksen N:o 60/2004 6 artiklan 1 kohdan c alakohdan vastaisesti ole ottanut huomioon niitä erityisiä olosuhteita, jotka vallitsivat Virossa varastojen muodostumisen osalta
                        
                     
         
               —
            
            
               EY 253 artiklassa määrätyn perusteluvelvollisuuden noudattamatta jättäminen, koska asetukseen N:o 832/2005 ei sisälly perusteluja sille, että kotitalouksissa säilytettävä sokerimäärä otetaan huomioon ylijäämävarastojen vahvistamisessa eikä sille, että varastojen muodostumiseen liittyvät erityiset olosuhteet on jätetty ottamatta huomioon
            
         
               —
            
            
               hyvän hallinnon periaatteen loukkaaminen, koska komissio ei asetusta N:o 832/2005 annettaessa ottanut huomioon Virossa vallinneita erityisiä olosuhteita, mukaan lukien Euroopan unionin omaa merkitystä kasvaneessa sokerintuonnissa
            
         
               —
            
            
               luottamuksensuojan periaatteen loukkaaminen, koska ei toteutettu minkäänlaisia toimenpiteitä Euroopan unionista Viroon kohdistuvan viennin rajoittamiseksi ja koska Viron toteuttamia vastatoimenpiteitä rajoitettiin
            
         
               —
            
            
               syrjintäkiellon periaatteen loukkaaminen, koska asetuksessa N:o 832/2005 säädetty sokerin ylijäämävaraston vahvistaminen on Viron kannalta syrjivä verrattuna aikaisemmin Euroopan unioniin liittyneisiin jäsenvaltioihin ja koska asetuksen N:o 832/2005 mahdolliset täytäntöönpanotoimenpiteet merkitsevät Viron yritysten ja kotitalouksien syrjintää verrattuna kyseisiin ryhmiin aikaisemmin Euroopan unioniin liittyneissä jäsenvaltioissa tai verrattuna yrityksiin niin kutsutuissa vanhoissa jäsenvaltioissa
            
         
               —
            
            
               yritysten ja/tai kotitalouksien omaisuudensuojan loukkaaminen, koska asetuksen N:o 832/2005 mahdollisilla täytäntöönpanotoimenpiteillä kohdistetaan niihin rajoitus, jota ei voida perustella oikeutetulla päämäärällä ja joka merkitsee suhteetonta puuttumista niihin oikeuksiin
            
         
               —
            
            
               suhteellisuusperiaatteen loukkaaminen, koska asetuksessa N:o 832/2005 säädetty velvollisuus poistaa markkinoilta kotitalouksissa säilytettävää sokerimäärää vastaava määrä ei vastaa mitään oikeutettua tarkoitusta ja merkitsee suhteetonta puuttumista niiden oikeuksiin.
            
         
      (1)  EUVL L 138, 1.6.2003, s. 3.